
	Názov vyučovacieho predmetu
	TECHNIKA JAZDY

	Počet vyučovacích hodín v ročníkoch
	0 + 0 + 66 + 0 = 66 hodín  

	Stredná odborná škola
	Stredná priemyselná škola strojnícka, Duklianska 1, Prešov

	Názov ŠVP  
	37 Doprava, pošty a telekomunikácie

	Názov ŠkVP
	Technika a prevádzka dopravy

	Študijný odbor
	3765 M technika a prevádzka dopravy

	Stupeň vzdelania
	úplne stredné odborné vzdelanie 

	Úroveň SKKR/EKR
	4

	Dĺžka štúdia
	4 roky

	Forma štúdia
	denná

	Vyučovací jazyk
	slovenský

	Platnosť učebných osnov
	od 01.09.2025 počnúc 1. ročníkom




Charakteristika vyučovacieho predmetu

Učivo predmetu umožňuje žiakom na primeranej úrovni získať vedomosti a poznatky potrebné pre správne pochopenie technických, organizačných, právnych a ekonomických zásad vedenia motorových vozidiel, vrátane ich bezpečného a hospodárneho využívania  v prevádzke. Žiaci získajú základné znalosti z oblasti zdravotnej prípravy, naučia sa postup pri organizovaní prvej pomoci a zvládnu základné úkony pri jej poskytovaní. Predmet poskytuje aj základy psychológie vodiča, žiaci vedia posúdiť vplyv nervovej sústavy na konanie a rozhodovanie vodiča v kritických situáciách. Žiaci sa naučia  orientovať  v základných právnych normách týkajúcich sa cestnej premávky, osvoja si  pravidlá cestnej premávky a bezpečnostné predpisy pri prevádzke motorových vozidiel. Oboznámia sa s významom a systémom kontrol technického stavu vozidiel a emisných kontrol. Na základe získaných vedomostí vedia posúdiť technickú spôsobilosť, resp. nespôsobilosť vozidiel. Žiaci na predmete pochopia funkciu ovládacích prvkov vozidla, naučia sa  základné úkony pri príprave vozidla pred jazdou, počas jazdy a po skončení. Na základe získaných vedomostí žiaci získajú dobrý prehľad o práci vodiča pri jazde cestným vozidlom, čo môže prispieť k zníženiu dopravnej nehodovosti ako aj k ochrane životného prostredia. Pre žiakov sa vytvoria dobré podmienky pre získanie vodičského oprávnenia. Učivo predmetu úzko korešponduje s vedomosťami získanými na hodinách cestných vozidiel a cestnej dopravy. Na hodinách sa využívajú frontálne a individuálne formy, projektové úlohy sa riešia skupinovou formou vyučovania. V rámci vyučovacieho predmetu sa používajú rôzne vyučovacie stratégie, motivačný rozhovor, výklad, problémové vyučovanie, prípadové štúdie, testovanie. Pri diagnostikovaní a klasifikácii sa využíva slovné a  písomné hodnotenie s aktívnym využívaním digitálnych technológií. Predmet sa vyučuje v odbornej učebni, ktorá je vybavená  didaktickou technikou a názornými pomôckami. Osvojenie si vedomostí a kompetencií, pomôže žiakom  využiť ich odborné a osobnostné predpoklady, pre úspešné uplatnenie na trhu práce, vytvoria sa dobré podmienky pre získanie vodičského oprávnenia a  pre budovanie profesijnej kariéry. 




	Rámcový rozpis učiva
3. ročník	66 hodín spolu
Úvod do predmetu 	2 hodiny
Výcvik žiadateľov o vodičské oprávnenia	
Druhy vodičských oprávnení	
Zdravotnícka príprava 	6 hodín
Postup pri dopravnej nehode	
Poskytnutie prvej pomoci	
Psychológia vodiča 	8 hodín
Vplyv ľudského činiteľa na bezpečnosť jazdy	
Osobnosť vodiča	
Psychohygiena vodiča	
Úloha cyklu práce a odpočinku na kondíciu vodiča	
Vnímanie, pozornosť a rozhodovanie vodiča   	
Zásady predvídavosti a správania sa v kritických situáciách 	
Pravidlá cestnej premávky 	30 hodín
Práva a povinnosti vodičov a ostatných účastníkov cestnej premávky	
Jazda s vozidlami	
Osvetlenie vozidla, výstražné znamenia, vlečenie vozidiel	
Preprava osôb a nákladu	
Osobitosti niektorých účastníkov cestnej premávky	
Riadenie cestnej premávky, pokyny, zastavovanie vozidiel	
Dopravné nehody a škodové udalosti	
Oprávnenia policajta pri dohľade nad bezpečnosťou cestnej premávky	
Dopravné značky a dopravné zariadenia	
Dopravné situácie na križovatkách	
Prevádzka vozidiel v cestnej premávke	8 hodín
Druhy a kategórie vozidiel	
Technické podmienky konštrukcie, vyhotovenia a vybavenia vozidiel	
Technické a emisné kontroly	
Technická nespôsobilosť vozidiel	
Teória jazdy 	4 hodiny
Ovládacie prvky vozidla, príprava na jazdu	
Spúšťanie motora, rozbiehanie vozidla	
Radenie prevodových stupňov spomalenie jazdy, zastavenie 	
Cúvanie, otáčanie, jazda s prívesom a návesom 	
Zásady bezpečnej a hospodárnej jazdy 	8 hodín
Základné fyzikálne zákonitosti jazdy	
Vplyv konštrukcie vozidiel na bezpečnosť jazdy	
Vplyv premávky  a prírodných podmienok na bezpečnosť jazdy	
Jazda za sťažených podmienok	
Zásady hospodárnej jazdy	


Postupnosť v radení tematických celkov a rozsah vyučovania jednotlivých tém v rámcovom rozpise učiva nepredstavuje chronologické a záväzné členenie, ale len obsahovo a logicky usporiadaný systém učiva.
Vyučujúci môže vo vzdelávacom pláne upraviť rozsah vyučovacích hodín určený učebnými osnovami. Vyučujúci vypracuje vzdelávací plán výučby v členení na jednotlivé vyučovacie jednotky.

Vzdelávací plán schvaľuje predmetová komisia a prerokuje pedagogická rada.

